# 說經

我聞如是︰ ^n1

一時，佛遊拘樓瘦劍磨瑟曇拘樓都邑。 ^n2

爾時，世尊告諸比丘：「我今當為汝等說法，初妙、中妙、竟亦妙，有義有文，具足清淨，顯現梵行，名四種說經。如四種說經分別其義，諦聽！諦聽！善思念之，我今當說。」 ^n3

時，諸比丘受教而聽。 ^n4

佛言：「云何四種說經分別其義？ ^n5

若有比丘所行、所相、所標，離欲、離惡不善之法，有覺、有觀，離生喜、樂，得初禪成就遊。
彼不受此行，不念此相、標，唯行欲樂相應念想退轉具。
彼比丘應當知：我生此法，不住、不進，亦復不厭，我生此法而令我退，然我此定不得久住。
彼比丘應如是知。 ^n6a

復次，比丘所行、所相、所標，離欲、離惡不善之法，有覺、有觀，離生喜、樂，得初禪成就遊。
彼受此行，念此相、標，立念如法，令住一意。
彼比丘應當知：我生此法，不退、不進，亦復不厭，我生此法能令我住，而我此定必得久住。
彼比丘應如是知。 ^n6b

復次，比丘所行、所相、所標，離欲、離惡不善之法，有覺、有觀，離生喜、樂，得初禪成就遊。
彼不受此行，不念此相、標，唯行第二禪相應念想昇進具。
彼比丘應當知：我生此法，不退、不住，亦復不厭，我生此法令我昇進，如是不久當得第二禪。
彼比丘應如是知。 ^n6c

復次，比丘所行、所相、所標，離欲、離惡不善之法，有覺、有觀，離生喜、樂，得初禪成就遊。
彼不受此行，不念此相、標，唯行滅息相應念想無欲具。
彼比丘應當知：我生此法，不退、不住，亦不昇進，我生此法能令我厭，如是不久當得漏盡。
彼比丘應如是知。 ^n6d

復次，比丘所行、所相、所標，覺、觀已息，內靜、一心，無覺、無觀，定生喜、樂，得第二禪成就遊。
彼不受此行，不念此相、標，唯行初禪相應念想退轉具。
彼比丘應當知：我生此法，不住、不進，亦復不厭，我生此法而令我退，然我此定不得久住。
彼比丘應如是知。 ^n7a

復次，比丘所行、所相、所標，覺、觀已息，內靜、一心，無覺、無觀，定生喜、樂，得第二禪成就遊。
彼受此行，念此相、標，立念如法，令住一意。
彼比丘應當知：我生此法，不退、不進，亦復不厭，我生此法能令我住，而我此定必得久住。
彼比丘應如是知。 ^n7b

復次，比丘所行、所相、所標，覺、觀已息，內靜、一心，無覺、無觀，定生喜、樂，得第二禪成就遊。
彼不受此行，不念此相、標，唯行第三禪相應念想昇進具。
彼比丘應當知：我生此法，不退、不住，亦復不厭。我生此法令我昇進，如是不久當得第三禪。
彼比丘應如是知。 ^n7c

復次，比丘所行、所相、所標，覺、觀已息，內靜、一心，無覺、無觀，定生喜、樂，得第二禪成就遊。
彼不受此行，不念此相、標，唯行滅息相應念想無欲具。
彼比丘應當知：我生此法，不退、不住，亦不昇進，我生此法能令我厭，如是不久當得漏盡。
彼比丘應如是知。 ^n7d

復次，比丘所行、所相、所標，離於喜欲，捨無求遊，正念正智而身覺樂，謂聖所說、聖所捨、念、樂住、空，得第三禪成就遊。
彼不受此行，不念此相、標，唯行第二禪相應念想退轉具。
彼比丘應當知：我生此法，不住、不進，亦復不厭，我生此法而令我退，然我此定不得久住。
彼比丘應如是知。 ^n8a

復次，比丘所行、所相、所標，離於喜欲，捨無求遊，正念正智而身覺樂，謂聖所說、聖所捨、念、樂住、空，得第三禪成就遊。
彼受此行，念此相、標，立念如法，令住一意。
彼比丘應當知：我生此法，不退、不進，亦復不厭，我生此法能令我住，而我此定必得久住。
彼比丘應如是知。 ^n8b

復次，比丘所行、所相、所標，離於喜欲，捨無求遊，正念正智而身覺樂，謂聖所說、聖所捨、念、樂住、空，得第三禪成就遊。
彼不受此行，不念此相、標，唯行第四禪相應念想昇進具。
彼比丘應當知：我生此法，不退、不住，亦復不厭，我生此法令我昇進，如是不久當得第四禪。
彼比丘應如是知。 ^n9a

復次，比丘所行、所相、所標，離於喜欲，捨無求遊，正念正智而身覺樂，謂聖所說、聖所捨、念、樂住、空，得第三禪成就遊。
彼不受此行，不念此相、標，唯行滅息相應念想無欲具。
彼比丘應當知：我生此法，不退、不住，亦不昇進，我生此法能令我厭，如是不久當得漏盡。
彼比丘應如是知。 ^n9b

復次，比丘所行、所相、所標，樂滅、苦滅，喜、憂本已滅，不苦不樂、捨、念、清淨，得第四禪成就遊。
彼不受此行，不念此相、標，唯行第三禪相應念想退轉具。
彼比丘應當知：我生此法，不住、不進，亦復不厭，我生此法而令我退，然我此定不得久住。
彼比丘應如是知。 ^n10a

復次，比丘所行、所相、所標，樂滅、苦滅，喜、憂本已滅，不苦不樂、捨、念、清淨，得第四禪成就遊。
彼受此行，念此相、標，立念如法，令住一意。
彼比丘應當知：我生此法，不退、不進，亦復不厭，我生此法能令我住，而我此定必得久住。
彼比丘應如是知。 ^n10b

復次，比丘所行、所相、所標，樂滅、苦滅，喜、憂本已滅，不苦不樂、捨、念、清淨，得第四禪成就遊。
彼不受此行，不念此相、標，唯行無量空處相應念想昇進具。
彼比丘應當知：我生此法，不退、不住，亦復不厭，我生此法令我昇進，如是不久當得無量空處。
彼比丘應如是知。 ^n10c

復次，比丘所行、所相、所標，樂滅、苦滅，喜、憂本已滅，不苦不樂、捨、念、清淨，得第四禪成就遊。
彼不受此行，不念此相、標，唯行滅息相應念想無欲具。
彼比丘應當知：我生此法，不退、不住，亦不昇進，我生此法能令我厭，如是不久當得漏盡。
彼比丘應如是知。 ^n10d

復次，比丘所行、所相、所標，度一切色想，滅有對想，不念若干想，無量空，是無量空處成就遊。
彼不受此行，不念此相、標，唯行色樂相應念想退轉具。
彼比丘應當知：我生此法，不住、不進，亦復不厭，我生此法而令我退，然我此定不得久住。
彼比丘應如是知。 ^n11a

復次，比丘所行、所相、所標，度一切色想，滅有對想，不念若干想，無量空，是無量空處成就遊。
彼受此行，念此相、標，立念如法，令住一意。
彼比丘應當知：我生此法，不退、不進，亦復不厭，我生此法能令我住，而我此定必得久住。
彼比丘應如是知。 ^n11b

復次，比丘所行、所相、所標，度一切色想，滅有對想，不念若干想，無量空，是無量空處成就遊。
彼不受此行，不念此相、標，唯行無量識處相應念想昇進具。
彼比丘應當知：我生此法，不退、不住，亦復不厭，我生此法令我昇進，如是不久當得無量識處。
彼比丘應如是知。 ^n11c

復次，比丘所行、所相、所標，度一切色想，滅有對想，不念若干想，無量空，是無量空處成就遊。
彼不受此行，不念此相、標，唯行滅息相應念想無欲具。
彼比丘應當知：我生此法，不退、不住，亦不昇進，我生此法能令我厭，如是不久當得漏盡。
彼比丘應如是知。 ^n11d

復次，比丘所行、所相、所標，度一切無量空處，無量識，是無量識處成就遊。
彼不受此行，不念此相、標，唯行無量空處相應念想退轉具。
彼比丘應當知：我生此法，不住、不進，亦復不厭，我生此法而令我退，然我此定不得久住。
彼比丘應如是知。 ^n12a

復次，比丘所行、所相、所標，度一切無量空處，無量識，是無量識處成就遊。
彼受此行，念此相、標，立念如法，令住一意。
彼比丘應當知：我生此法，不退、不進，亦復不厭，我生此法能令我住，而我此定必得久住。
彼比丘應如是知。 ^n12b

復次，比丘所行、所相、所標，度一切無量空處，無量識，是無量識處成就遊。
彼不受此行，不念此相、標，唯行無所有處相應念想昇進具。
彼比丘應當知：我生此法，不退、不住，亦復不厭，我生此法令我昇進，如是不久當得無所有處。
彼比丘應如是知。 ^n12c

復次，比丘所行、所相、所標，度一切無量空處，無量識，是無量識處成就遊。
彼不受此行，不念此相、標，唯行滅息相應念想無欲具。
彼比丘應當知：我生此法，不退、不住，亦不昇進，我生此法能令我厭，如是不久當得漏盡。
彼比丘應如是知。 ^n12d

復次，比丘所行、所相、所標，度一切無量識處，無所有，是無所有處成就遊。
彼不受此行，不念此相、標，唯行無量識處相應念想退轉具。
彼比丘應當知：我生此法，不住、不進，亦復不厭，我生此法而令我退，然我此定不得久住。
彼比丘應如是知。 ^n13a

復次，比丘所行、所相、所標，度一切無量識處，無所有，是無所有處成就遊。
彼受此行，念此相、標，立念如法，令住一意。
彼比丘應當知：我生此法，不退、不進，亦復不厭，我生此法能令我住，而我此定必得久住。
彼比丘應如是知。 ^n13b

復次，比丘所行、所相、所標，度一切無量識處，無所有，是無所有處成就遊。
彼不受此行，不念此相、標，唯行非有想非無想處相應念想昇進具。
彼比丘應當知：我生此法，不退、不住，亦復不厭，我生此法令我昇進，如是不久當得非有想非無想處。
彼比丘應如是知。 ^n13c

復次，比丘所行、所相、所標，度一切無量識處，無所有，是無所有處成就遊。
彼不受此行，不念此相、標，唯行厭相應念想無欲具。
彼比丘應當知：我生此法，不退、不住，亦不昇進，我生此法能令我厭，如是，不久當得漏盡。
彼比丘應如是知。 ^n13d

有想有知，齊是得知，乃至非有想非無想處行餘第一有。行禪比丘者，從是起當為彼說。」 ^n14

佛說如是，彼諸比丘聞佛所說，歡喜奉行。^n15
