# 經法經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有經法，諸比丘崇向，而於經法異信、異欲、異聞、異行思惟、異見審諦忍，正知而說：我生已盡、梵行已立、所作已作、自知不受後有。」 ^n2

諸比丘白佛言：「世尊是法根、法眼、法依，善哉世尊！唯願廣說。諸比丘聞已，當受奉行。」 ^n3

佛告諸比丘：「諦聽善思！當為汝說。比丘！眼見色已，覺知色而不覺色貪，我先眼識於色有貪，而今眼識於色無貪如實知。若比丘眼見於色已，覺知色而不起色貪，覺我先眼識有貪，而言今眼識於色無貪如實知者，諸比丘於意云何？彼於此，為有信、有欲、有聞、有行思惟、〔有見〕審諦忍不？」 ^n4a

答言：「如是，世尊！」 ^n4b

「歸於此法，如實正思所知所見不？」 ^n4c

答言：「如是，世尊！」 ^n4d

「耳、鼻、舌、身，意〔識〕法，亦如是說。 ^n5

諸比丘！是名有經法，比丘於此經法崇向，異信、異欲、異聞、異行思惟、異見審諦忍，正知而說：我生已盡、梵行已立、所作已作、自知不受後有。」 ^n6

佛說此經已，諸比丘聞佛所說，歡喜奉行。^n7
