# 彼岸經

如是我聞：一時，佛住舍衛國祇樹給孤獨園。 ^n1

時有生聞婆羅門來詣佛所，與世尊面相問訊慰勞，問訊慰勞已，退坐一面，白佛言：「瞿曇！謂非彼岸及彼岸，瞿曇！云何非彼岸？云何彼岸？」 ^n2

佛告婆羅門：「邪見者非彼岸，正見者是彼岸。 ^n3

邪志、邪語、邪業、邪命、邪方便、邪念、邪定非彼岸。 ^n4a

〔正志〕、正語、正業、正命、正方便、正念、正定是彼岸。」 ^n4b

爾時，世尊即說偈言：
希有諸人民，能度於彼岸；一切諸世間，徘徊遊此岸。
於此正法律，能善隨順者，斯等能度彼，生死難度岸。 ^n5

時生聞婆羅門聞佛所說，歡喜隨喜，從座起去。 ^n6

如是異比丘問、尊者阿難問、佛問諸比丘，此三經亦如上說。^n7
