# 非法是法經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有非法、是法。諦聽！善思！當為汝說。 ^n2

何等為非法、是法？謂邪見非法，正見是法；乃至邪定非法，正定是法。」 ^n3

佛說此經已，諸比丘聞佛所說，歡喜奉行。 ^n4

如非法、是法，如是非律、正律，非聖、是聖，不善法、善法，非習法、習法，非善哉法、善哉法，黑法、白法，非義、正義，卑法、勝法，有罪法、無罪法，應去法、不去法，一一經皆如上說。^n5
