# 事難斷經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有二事斷難持。何等為二？若俗人處、非人處，於衣、食、床臥、資生眾具，持彼斷者，是則難行。 ^n2

又比丘非家出家，斷除貪愛，持彼斷者，亦甚難行。」 ^n3

爾時，世尊即說偈言：
世間有二事，持斷則難行，是真諦所說，等正覺所知。
在家財入出，衣食等眾具，世間貪愛樂，持斷者甚難。
比丘已離俗，信非家出家，滅除於貪愛，持斷亦難行。 ^n4

佛說此經已，諸比丘聞佛所說，歡喜奉行。^n5
