# 一○

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「當修行一法，當廣布一法，便成神通，除諸亂想，獲沙門果，自致涅槃。
云何為一法？所謂念死。當善修行，當廣演布，便成神通，去眾亂想，得沙門果，自致涅槃。
是故，諸比丘！當修行一法，當廣布一法。如是，諸比丘！當作是學！」 ^n3

爾時，諸比丘聞佛所說，歡喜奉行！
佛法聖眾念，戒施及天念，休息安般念，身死念在後。^n4
