# 山經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「眾生無始生死，長夜輪轉，不知苦之本際。」 ^n2

時有異比丘從坐起，整衣服，為佛作禮，右膝著地，合掌白佛：「世尊！劫長久如？」 ^n3

佛告比丘：「我能為汝說，汝難得知。」 ^n4

比丘白佛：「可說譬不？」 ^n5

佛言：「可說，比丘！如大石山，不斷、不壞，方一由旬；若有士夫以迦尸劫貝，百年一拂，拂之不已，石山遂盡，劫猶不竟。 ^n6

比丘！如是長久之劫，百千萬億劫受諸苦惱。 ^n7

乃至諸比丘！當如是學：斷除諸有，莫令增長。」 ^n8

佛說此經已，諸比丘聞佛所說，歡喜奉行。^n9
