# 優婆離經

我聞如是︰ ^n1

一時，佛遊瞻波，在恒伽池岸。 ^n2

爾時，尊者優婆離則於晡時，從燕坐起，往詣佛所，稽首佛足，卻坐一面，白曰：「世尊！若比丘眾共和合，作異業、說異業者，是如法業、如律業耶？」 ^n3

世尊答曰：「不也，優婆離！」 ^n4

尊者優婆離復問曰：「世尊！若比丘眾共和合，應與面前律者而與憶律，應與憶律者而與面前律，是如法業、如律業耶？」 ^n5

世尊答曰：「不也，優婆離！」 ^n6

尊者優婆離復問曰：「世尊！若比丘眾共和合，應與憶律者而不與不癡律，應與不癡律者而與憶律，是如法業、如律業耶？」 ^n7

世尊答曰：「不也，優婆離！」 ^n8

尊者優婆離復問曰：「世尊！若比丘眾共和合，應與不癡律者而與自發露律，應與自發露律者而與不癡律，是如法業、如律業耶？」 ^n9

世尊答曰：「不也，優婆離！」 ^n10

尊者優婆離復問曰：「世尊！若比丘眾共和合，應與自發露律者而與君律，應與君律者而與自發露律，是如法業、如律業耶？」 ^n11

世尊答曰：「不也，優婆離！」 ^n12

尊者優婆離復問曰：「世尊！若比丘眾共和合，應與君者而責數，應責數者而與君，是如法業、如律業耶？」 ^n13

世尊答曰：「不也，優婆離！」 ^n14

尊者優婆離復問曰：「世尊！若比丘眾共和合，應責數者而下置，應下置者而責數，是如法業、如律業耶？」 ^n15

世尊答曰：「不也，優婆離！」 ^n16

尊者優婆離復問曰：「世尊！若比丘眾共和合，應下置者而舉，應舉者而下置，是如法業、如律業耶？」 ^n17

世尊答曰：「不也，優婆離！」 ^n18

尊者優婆離復問曰：「世尊！若比丘眾共和合，應舉者而擯，應擯者而舉，是如法業、如律業耶？」 ^n19

世尊答曰：「不也，優婆離！」 ^n20

尊者優婆離復問曰：「世尊！若比丘眾共和合，應擯者而與憶，應與憶者而擯，是如法業、如律業耶？」 ^n21

世尊答曰：「不也，優婆離！」 ^n22

尊者優婆離復問曰：「世尊！若比丘眾共和合，應與憶者而從根本治，應從根本治者而與憶，是如法業、如律業耶？」 ^n23

世尊答曰：「不也，優婆離！」 ^n24

尊者優婆離復問曰：「世尊！若比丘眾共和合，應從根本治者而驅出，應驅出者而從根本治，是如法業、如律業耶？」 ^n25

世尊答曰：「不也，優婆離！」 ^n26

尊者優婆離復問曰：「世尊！若比丘眾共和合，應驅出者而行不慢，應行不慢者而驅出，是如法業、如律業耶？」 ^n27

世尊答曰：「不也，優婆離！」 ^n28

尊者優婆離復問曰：「世尊！若比丘眾共和合，應行不慢者而治，應治者而行不慢，是如法業、如律業耶？」 ^n29

世尊答曰：「不也，優婆離！優婆離！若比丘眾共和合，作異業、說異業者，是不如法業、不如律業，眾亦有罪。
優婆離！若有比丘眾共和合，應與面前律而與憶律，應與憶律而與面前律者，是不如法業、不如律業，眾亦有罪。
優婆離！若比丘眾共和合，應與憶律而與不癡律，應與不癡律而與憶律者，是不如法業、不如律業，眾亦有罪。
優婆離！若比丘眾共和合，應與不癡律而與自發露律，應與自發露律而與不癡律者，是不如法業、不如律業，眾亦有罪。
優婆離！若比丘眾共和合，應與自發露律而與君律，應與君律而與自發露律者，是不如法業、不如律業，眾亦有罪。
優婆離！若比丘眾共和合，應與君律而責數，應責數而與君律者，是不如法業、不如律業，眾亦有罪。
優婆離！若比丘眾共和合，應責數而下置，應下置而責數者，是不如法業、不如律業，眾亦有罪。
優婆離！若比丘眾共和合，應下置而舉，應舉而下置者，是不如法業、不如律業，眾亦有罪。
優婆離！若比丘眾共和合，應舉而擯，應擯而舉者，是不如法業、不如律業，眾亦有罪。
優婆離！若比丘眾共和合，應擯而與憶，應與憶而擯者，是不如法業、不如律業，眾亦有罪。
優婆離！若比丘眾共和合，應與憶而從根本治，應從根本治而與憶者，是不如法業、不如律業，眾亦有罪。
優婆離！若比丘眾共和合，應從根本治而驅出，應驅出而從根本治者，是不如法業、不如律業，眾亦有罪。
優婆離！若比丘眾共和合，應驅出而行不慢，應行不慢而驅出者，是不如法業、不如律業，眾亦有罪。
優婆離！若比丘眾共和合，應行不慢而治，應治而行不慢者，是不如法業、不如律業，眾亦有罪。 ^n30

優婆離！若比丘眾共和合，隨所作業卽說此業者，是如法業、如律業，眾亦無罪。
優婆離！若比丘眾共和合，應與面前律卽與面前律，應與憶律卽與憶律，應與不癡律卽與不癡律，應與自發露律卽與自發露律，應與君律卽與君律，應責數即責數，應下置鉢下置，應舉即舉，應擯即擯，應憶即憶，應從根本治卽從根本治，應驅出即驅出，應行不慢即行不慢，應治即治者，是如法業、如律業，眾亦無罪。 ^n31

優婆離！汝當學隨所作業卽說此業，應與面前律卽與面前律，應與憶律卽與憶律，應與不癡律卽與不癡律，應與自發露律卽與自發露律，應與君律卽與君律，應責數即責數，應下置鉢下置，應舉即舉，應擯即擯，應憶即憶，應從根本治卽從根本治，應驅出即驅出，應行不慢即行不慢，應治即治者。
優婆離！汝當如是學。」 ^n32

佛說如是，尊者優婆離及諸比丘聞佛所說，歡喜奉行。^n33
