# 難陀林經

如是我聞：一時，佛在舍衛國祇樹給孤獨園。 ^n1

時有一天子，容色絕妙，於後夜時，來詣佛所，稽首佛足，退坐一面。身諸光明，遍照祇樹給孤獨園。 ^n2

時彼天子說偈白佛：
不處難陀林，終不得快樂，忉利天宮中，得天帝名稱。 ^n3

爾時，世尊說偈答言：
童蒙汝何知！阿羅漢所說，一切行無常，是則生滅法，生者既復滅，俱寂滅為樂。 ^n4

時彼天子復說偈言：
久見婆羅門，逮得般涅槃，一切怖已過，永超世恩愛。 ^n5

時彼天子聞佛所說，歡喜隨喜，稽首佛足，即沒不現。^n6
