# 論說經

如是我聞：一時，佛住王舍城迦蘭陀竹園。 ^n1

時有眾多比丘，集於食堂，作如是論：或論王事、賊事、鬥戰事、錢財事、衣被事、飲食事、男女事、世間言語事、事業事、說諸海中事。 ^n2

爾時世尊於禪定中，以天耳聞諸比丘論說之聲，即從座起，往詣食堂，敷坐具，於眾前坐，告諸比丘：「汝等比丘眾多聚集，為何所說？」 ^n3

諸比丘白佛言：「世尊！我等於此聚集，或論說王事，如上廣說。」 ^n4

佛告比丘：「汝等莫作是論！論說王事，乃至不向涅槃。 ^n5

若論說者，應當論說：此苦聖諦、苦集聖諦、苦滅聖諦、苦滅道跡聖諦。
所以者何？ ^n6a

此四聖諦，以義饒益、法饒益、梵行饒益，正智、正覺、正向涅槃。」 ^n6b

佛說此經已，諸比丘聞佛所說，歡喜奉行。^n7
