# 因業經

如是我聞：一時，佛在拘薩羅人間遊行。於一夜時，住止娑羅林中。 ^n1

時有一婆羅門，去娑羅林不遠，營作田業。晨朝起作，至娑羅林中，遙見世尊坐一樹下，儀容端正，諸根清淨，其心寂定，具足成就第一止觀；其身金色，光明徹照。見已，往詣其所，白言：「瞿曇！我近在此經營事業，故樂此林；瞿曇於此有何事業，樂此林中？」 ^n2

復說偈言：
比丘於此林，為何事業故，獨一守空閑，樂於此林中？ ^n3

爾時，世尊說偈答曰：
無事於此林，林根久已斷，於林離林脫，禪思不樂斷。 ^n4

時彼婆羅門聞佛所說，歡喜隨喜，作禮而去。^n5
