# 邪正經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有邪、有邪道，有正、有正道。諦聽！善思！當為汝說。 ^n2

何等為邪？謂地獄、畜生、餓鬼。 ^n3a

何等為邪道？謂殺、盜、邪淫、妄語、兩舌、惡口、綺語、貪、恚、邪見。 ^n3b

何等為正？謂人、天、涅槃。 ^n4a

何等為正道？謂不殺、不盜、不邪淫、不妄語、不兩舌、不惡口、不綺語、無貪、無恚、正見。」 ^n4b

佛說此經已，諸比丘聞佛所說，歡喜奉行。^n5
