# 五七

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「我恆觀見一人心中所念之事，此人如屈伸臂頃墮泥黎中。所以然者，由惡心故，心之生病墜墮地獄。」 ^n3

爾時，世尊便說偈言：
猶如有一人，心懷瞋恚想；今告諸比丘，廣演其義趣。
今正是其時，設有命終者；假令入地獄，由心穢行故。
「是故，諸比丘！當降伏心，勿生穢行。如是，諸比丘！當作是學！」 ^n4

爾時，諸比丘聞佛所說，歡喜奉行！^n5
