# 修習經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「當勤方便，修習禪思，內寂其心。
所以者何？ ^n2

比丘禪思、內寂其心、精勤方便者，如是如實顯現。云何如實顯現？ ^n3

老死如實顯現，老死集、老死滅、老死滅道跡如實顯現。 ^n4a

生、有、取、愛、受、觸、六入處、名色、識，行如實顯現、行集、行滅、行滅道跡如實顯現。 ^n4b

此諸法無常、有為、有漏，如實顯現。」 ^n5

佛說此經已，諸比丘聞佛所說，歡喜奉行。^n6
