# 慧根經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有五根。何等為五？ ^n2

謂信根、精進根、念根、定根、慧根。 ^n3

信根者，當知是四不壞淨。 ^n4a

精進根者，當知是四正斷。 ^n4b

念根者，當知是四念處。 ^n4c

定根者，當知是四禪。 ^n4d

慧根者，當知是四聖諦。 ^n4e

此諸功德，一切皆是慧為其首，以攝持故。」 ^n5

〔佛說此經已〕，諸比丘聞佛所說，歡喜奉行。^n6
