# 滅瞋經

如是我聞：一時，佛住舍衛國祇樹給孤獨園。 ^n1

時天帝釋晨朝來詣佛所，稽首佛足。以帝釋神力，身諸光明，遍照祇樹精舍。 ^n2

時釋提桓因，說偈問佛言：
為殺於何等，而得安隱眠？為殺於何等，而得無憂畏？為殺何等法，瞿曇所讚歎？ ^n3

爾時，世尊說偈答言：
害兇惡瞋恚，而得安隱眠。害兇惡瞋恚，心得無憂畏。瞋恚為毒根，滅彼苦種子，滅彼苦種子，而得無憂畏。彼苦種滅故，賢聖所稱歎。 ^n4

爾時，釋提桓因聞佛所說，歡喜隨喜，作禮而去。^n5
