# 五支六分經

如是我聞：一時，佛住〔波羅奈國〕仙人住處鹿野苑中。 ^n1

爾時，世尊告諸比丘：「有四聖諦。何等為四？謂苦聖諦、苦集聖諦、苦滅聖諦、苦滅道跡聖諦。 ^n2

若比丘於苦聖諦已知、已解，於苦集聖諦已知、已斷，於苦滅聖諦已知、已證，於苦滅道跡聖諦已知、已修，是名比丘斷五支、成六分、守護於一、〔依倚〕於四、捨除諸諦、離四衢、〔澄〕諸覺想、自身所作、心善解脫、慧善解脫、純一、清白、名為上士。」 ^n3

佛說此經已，諸比丘聞佛所說，歡喜奉行。^n4
