# 月自在經

如是我聞：一時，佛住舍衛國祇樹給孤獨園。 ^n1

時有月自在天子，容色絕妙，於後夜時，來詣佛所，稽首佛足，退坐一面。身諸光明，遍照祇樹給孤獨園。 ^n2

時彼月自在天子而說偈言：
彼當至究竟，如蚊依從草，若得正繫念，一心善正受。 ^n3

爾時，世尊說偈答言：
彼當到彼岸，如魚決其網，禪定具足住，心常致喜樂。 ^n4

時彼月自在天子聞佛所說，歡喜隨喜，稽首佛足，即沒不現。^n5
