# 一九四

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「有此三法，習之、翫之，不知厭足，亦復不能至休息處。
云何為三？所謂貪欲，若有人習此法，初無厭足。
若復有人習飲酒者，初無厭足。
若復有人修習睡眠，初無厭足。
是謂比丘！若有人習此三法者，初無厭足，亦復不能至滅盡之處。 ^n3

是故，諸比丘！常當捨離此三法，不親近之。如是，諸比丘！當作是學！」 ^n4

爾時，諸比丘聞佛所說，歡喜奉行！
供養三善根，三痛三覆露，相法三不覺，愛敬春無足。^n5
