# 長者所問經

如是我聞：一時，佛住毘舍離獼猴池側重閣講堂。 ^n1

時有長者，名郁瞿婁，往詣佛所，稽首佛足，退坐一面，白佛言：「世尊！何故有一比丘見法般涅槃？何故比丘不得見法般涅槃？」 ^n2

佛告長者：「若有比丘，眼識於色，愛、念、染、著；以愛、念、染、著故，常依於識，為彼縛故，若彼取故，不得見法般涅槃。 ^n3a

耳、鼻、舌、身，意識〔於〕法，亦復如是。 ^n3b

若比丘眼識於色，不愛樂、染著；不愛樂染著者，不依於識，不觸、不著、不取故，此諸比丘得見法般涅槃。 ^n4a

耳、鼻、舌、身，意識〔於〕法，亦復如是。 ^n4b

是故長者！有比丘得見法般涅槃者，有不得見法般涅槃者。」 ^n5

如長者所問經，如是阿難所問經，及佛自為諸比丘所說經，亦如上說。^n6
