# 聖弟子經

如是我聞：一時，佛住〔波羅奈國〕仙人住處鹿野苑中。 ^n1

爾時，世尊告諸比丘：「譬如日出，周行空中，壞諸闇冥，光明顯照。 ^n2

如是聖弟子，所有集法一切滅已，離諸塵垢，得法眼生，與無間等俱，三結斷，所謂身見、戒取、疑。此三結盡，名須陀洹，不墮惡趣法，必定正覺趣，七有天人往生，作苦邊。 ^n3

彼聖弟子，中間雖起憂苦，聽彼聖弟子離欲惡不善法，有覺、有觀，離生喜樂，初禪具足住。不見彼聖弟子有一法不斷，能令還生此世者，此則聖弟子得法眼之大義。 ^n4

是故，比丘！於此四聖諦，未無間等者，當勤方便，起增上欲，精進修學。」 ^n5

佛說是經已，諸比丘聞佛所說，歡喜奉行。^n6
