# 知法經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「當說所知法、智及智者。諦聽！善思！當為汝說。 ^n2

云何所知法？謂五受陰。何等為五？色受陰，受、想、行、識受陰，是名所知法。 ^n3

云何為智？調伏貪欲、斷貪欲、越貪欲，是名為智。 ^n4

云何智者？阿羅漢是。阿羅漢者，非有他世死、非無他世死、非有無他世死、非非有無他世死，廣〔大〕、無量，諸數永滅。 ^n5

是名說所知法、智及智者。」 ^n6

佛說此經已，諸比丘聞佛所說，歡喜奉行。^n7
