# 彈琴經

如是我聞：一時，佛住舍衛國祇樹給孤獨園。 ^n1

時有異比丘，在拘薩羅人間，住於河側，一林樹間。 ^n2

時有丈夫與婦相隨度河，住於岸邊，彈琴嬉戲，而說偈言：
愛念而放逸，逍遙青樹間，流水流且清，
琴聲極和美，春氣調適遊，快樂何過是？ ^n3

時彼比丘作是念：彼士夫尚能說偈，我豈不能說偈答之？
受持清淨戒，愛念等正覺，沐浴三解脫，
善以極清涼，入道具莊嚴，快樂豈過是？ ^n4

時彼比丘說此偈已，即默然而住。^n5
