# 邪經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「應離邪見，應斷邪見。若邪見不可斷者，我終不說應離斷邪見；以邪見可斷故，我說比丘當離邪見。若不離邪見者，邪見當作非義，不饒益苦。是故我說當離邪見。 ^n2a

如是邪志、邪語、邪業、邪命、邪方便、邪念、邪定，亦如是說。 ^n2b

諸比丘！離邪見已，當修正見。若不得修正見者，我終不說修習正見；以得修正見故，我說比丘應修正見。若不修正見者，當作非義，不饒益苦，以不修正見作非義不饒益苦故。是故我說當修正見，以義饒益，常得安樂。是故，比丘！當修正見。 ^n3a

如是正志、正語、正業、正命、正方便、正念、正定，亦如是說。」 ^n3b

佛說此經已，諸比丘聞佛所說，歡喜奉行。^n4
