# 因緣經

如是我聞：一時，佛住毘舍離獼猴池側重閣講堂。 ^n1

時有異比丘，往詣佛所，稽首佛足，退坐一面，白佛言：「世尊！何因、何緣，眼識生？何因、何緣耳、鼻、舌、身、意識生？」 ^n2

佛告比丘：「眼因、緣色，眼識生。
所以者何？若眼識生，一切眼、色因緣故。 ^n3a

耳、聲因緣，鼻、香因緣，舌、味因緣，〔身、觸因緣〕，意、法因緣，意識生，所以者何？諸所有意識，彼一切皆意、法因緣生故。 ^n3b

是名比丘眼識因緣生，乃至意識因緣生。」 ^n4

時彼比丘聞佛所說，歡喜隨喜，作禮而去。^n5
