# 乞食經

如是我聞：一時，佛住舍衛國祇樹給孤獨園。 ^n1

爾時，世尊晨朝著衣持缽，入舍衛城乞食。 ^n2

時有異婆羅門，年耆根熟，攝杖持缽，家家乞食。 ^n3

彼婆羅門遙見世尊而作是念：沙門瞿曇攝杖持缽，家家乞食，我亦攝杖持缽，家家乞食；我與瞿曇，俱是比丘。 ^n4

爾時，世尊說偈答曰：
所謂比丘者，非但以乞食，受持在家法，是何名比丘？於功德過惡，俱離修正行，其心無所畏，是則名比丘。 ^n5

佛說是經已，彼婆羅門聞佛所說，歡喜隨喜，作禮而去。^n6
