# 論處經

如是我聞：一時，佛住〔波羅奈國〕仙人住處鹿野苑中。 ^n1

爾時，世尊告諸比丘：「譬如石柱長十六肘，八肘入地，四方風吹，不能令動。 ^n2a

如是沙門、婆羅門，於苦聖諦如實知，於苦集聖諦、苦滅聖諦、苦滅道跡聖諦如實知，斯等沙門、婆羅門，至諸論處，無能屈其心解脫、慧解脫者，能使餘沙門、婆羅門反生憂苦。如是如實知、如實見，皆是先世宿習故，使智慧不可傾動。 ^n2b

是故，比丘！於四聖諦當勤方便，起增上欲，精進修學。」 ^n3

佛說是經已，諸比丘聞佛所說，歡喜奉行。^n4
