# 轉輪王經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「轉輪王七寶具足成就，人中四種神力，王四天下；身壞命終，生於天上。雖復轉輪聖王七寶具足，成就人間神力，王四天下，身壞命終得生天上，然猶未斷地獄、畜生、餓鬼惡趣之苦。
所以者何？ ^n2a

以轉輪王不得於佛不壞淨，法、僧不壞淨，聖戒不成就故。 ^n2b

多聞聖弟子，持糞掃衣，家家乞食，草蓐臥具，而彼多聞聖弟子，解脫地獄、畜生、餓鬼惡趣之苦。
所以者何？ ^n3a

以彼多聞聖弟子，於佛不壞淨，法、僧不壞淨，聖戒成就。 ^n3b

是故諸比丘當作是學：於佛不壞淨，法、僧不壞淨，聖戒成就。」 ^n4

佛說此經已，諸比丘聞佛所說，歡喜奉行。^n5
