# 諸天經

如是我聞：一時，佛住王舍城迦蘭陀竹園。 ^n1

時有四十天子，來詣尊者大目揵連所，稽首作禮，退坐一面。 ^n2

時尊者大目揵連，語諸天子言：「善哉諸天子！於佛不壞淨成就，法、僧不壞淨成就。」 ^n3

時四十天子從座起，整衣服，偏袒右肩，合掌白尊者大目揵連：「我得於佛不壞淨，於法、僧不壞淨，聖戒成就，故生天上。」 ^n4

有一天言：「得於佛不壞淨。」 ^n5a

有言：「得法不壞淨。」 ^n5b

有言：「得僧不壞淨。」 ^n5c

有言：「聖戒成就，身壞命終，得生天上。」 ^n5d

時四十天子，於尊者大目揵連前，各自記說得須陀洹果，即沒不現。 ^n6

如四十天子，如是四百、八百、十千天子，亦如是說。^n7
