# 生經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「過去、未來色尚無常，況復現在色！多聞聖弟子，如是觀察已，不顧過去色，不欣未來色，於現在色厭、離欲、滅、寂靜。 ^n2a

受、想、行、識，亦復如是。 ^n2b

比丘！若無過去色者，多聞聖弟子，無不顧過去色；以有過去色故，多聞聖弟子不顧過去色。若無未來色者，多聞聖弟子無不欣未來色；以有未來色故，多聞聖弟子不欣未來色。若無現在色者，多聞聖弟子不於現在色生厭、離欲、滅盡向；〔以有〕現在色故，多聞聖弟子於現在色生厭、離欲、滅盡向。 ^n3a

受、想、行、識，亦如是說。」 ^n3b

佛說此經已，諸比丘聞佛所說，歡喜奉行。 ^n4

如無常，苦、空、非我三經，亦如是說。^n5
