# 于此日中經

如是我聞：一時，佛住舍衛國祇樹給孤獨園。 ^n1

時有異比丘，於拘薩羅人間，住一林中，入晝正受。 ^n2

時彼比丘日中時，不樂心生，而說偈言：
於此日中時，眾鳥悉靜默，空野忽有聲，令我心恐怖。 ^n3

時彼林中住止天神而說偈言：
於今日中時，眾鳥悉寂靜，空野忽有聲，應汝不樂心。汝當捨不樂，專樂修正受。 ^n4

時彼天子說偈覺悟彼比丘已，時彼比丘專精思惟，捨除煩惱，得阿羅漢。^n5
