# 一二一

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「有此二涅槃界。
云何為二？有餘涅槃界、無餘涅槃界。 ^n3

彼云何名為有餘涅槃界？於是，比丘滅五下分結，卽彼般涅槃，不還來此世，是謂名為有餘涅槃界。 ^n4a

彼云何名為無餘涅槃界？於是，比丘盡有漏成無漏，意解脫、智慧解脫，自身作證而自遊戲：生死已盡，梵行已立，所作已辦，更不受有，如實知之，是謂為無餘涅槃界。
此二涅槃界，當求方便，至無餘涅槃界。如是，諸比丘！當作是學！」 ^n4b

爾時，諸比丘聞佛所說，歡喜奉行！^n5
