# 慧根經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有五根。何等為五？ ^n2

〔謂〕信根、精進根、念根、定根、慧根。 ^n3

若聖弟子成就信根者，作如是學：聖弟子！無始生死，無明所著，愛所繫，眾生長夜生死往來流馳，不知本際。有因故有生死，因永盡者則無生死。無明大闇聚障礙，誰般涅槃？唯苦滅、苦息、清涼、沒。 ^n4a

如信根，如是精進根、念根、定根、慧根，亦如是說。 ^n4b

此五根，慧為首，慧所攝持。 ^n5a

譬如堂閣，棟為首，棟所攝持。」 ^n5b

佛說此經已，諸比丘聞佛所說，歡喜奉行。^n6
