# 味經

如是我聞：一時，佛住舍衛國祇樹給孤獨園。 ^n1

時尊者舍利弗，在拘薩羅人間，依一聚落，止住田側。 ^n2

時尊者舍利弗，於晨朝時著衣持缽，入村乞食。 ^n3

時有一尼揵子，飲酒狂醉，持一瓶酒，從聚落出。 ^n4

見尊者舍利弗而說偈言：
米膏熏我身，持米膏一瓶，山地草樹木，視之一金色。 ^n5

爾時，尊者舍利弗作是念：作此惡聲，是惡邪物而說是偈，我豈不能以偈答之！時尊者舍利弗即說偈言：
無想味所熏，持空三昧瓶，山地草樹木，視之如涕唾。^n6
