# 三四

我聲聞中，第一比丘尼，樂空冢間，所謂優迦摩比丘尼是。
多遊於慈，愍念生類，所謂清明比丘尼是。
悲泣眾生，不及道者，所謂素摩比丘尼是。
喜得道者，願及一切，所謂摩陀利比丘尼是。
護守諸行，意不遠離，所謂迦羅伽比丘尼是。
守空執虛，了之無有，所謂提婆修比丘尼是。
心樂無想，除去諸著，所謂日光比丘尼是。
修習無願，心恆廣濟，所謂末那婆比丘尼是。
諸法無疑，度人無限，所謂毗摩達比丘尼是。
能廣說義，分別深法，所謂普照比丘尼是。」
優迦明素摩，摩陀迦提婆，日光末那婆，毗摩達普照。^n4
