# 鉤鏁經

如是我聞：一時，佛住舍衛國祇樹給孤獨園。 ^n1

時有一天子，容色絕妙，於後夜時，來詣佛所，稽首佛足，退坐一面。身諸光明，遍照祇樹給孤獨園。 ^n2

時彼天子即說偈言：
斷一切鉤鎖，牟尼無有家，沙門著教化，我不說善哉。 ^n3

爾時，世尊說偈答言：
一切眾生類，悉共相纏縛，其有智慧者，孰能不愍傷！善逝哀愍故，常教授眾生，哀愍眾生者，是法之所應。 ^n4

時彼天子復說偈言：
久見婆羅門，逮得般涅槃，一切怖已過，永超世恩愛。 ^n5

時彼天子聞佛所說，歡喜隨喜，即沒不現。^n6
