# 三五

我聲聞中，第一比丘尼，心懷忍辱，如地容受，所謂曇摩提比丘尼是。
能教化人，使立檀會，所謂須夜摩比丘尼是。
辦具牀座，亦是須夜摩比丘尼是。
心已永息，不興亂想，所謂因陀闍比丘尼是。
觀了諸法，而無厭足，所謂龍比丘尼是。
意強勇猛，無所染著，所謂拘那羅比丘尼是。
入水三昧，普潤一切，所謂婆須比丘尼是。
入焰光三昧，悉照萌類，所謂降提比丘尼是。
觀惡露不淨，分別緣起，所謂遮波羅比丘尼是。
育養眾人，施與所乏，守迦比丘尼是。
我聲聞中，最後第一比丘尼，拔陀軍陀羅拘夷國比丘尼是。」
曇摩‧須夜摩，因提龍拘那，婆須降遮波，守迦拔陀羅。
此五十比丘尼，當廣說如上。^n5
