# 第二禪經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「若比丘如是行、如是形、如是相：息有覺、有觀，內淨、一心，無覺、無觀，定生喜、樂，第二禪具足住。 ^n2

若不如是行、如是形、如是相憶念，而於色、受、想、行、識法思惟：如病、如癰、如刺、如殺，無常、苦、空、非我。於此等法，心生厭離、怖畏、防護。厭離、防護已，於甘露法界以自饒益，此則寂靜、此則勝妙，所謂捨離一切有餘、愛盡、無欲、滅盡、涅槃。」 ^n3

佛說此經已，諸比丘聞佛所說，歡喜奉行。^n4
