# 土丸粒經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「眾生無始生死，長夜輪轉，不知苦之本際。云何比丘！此大地土泥，悉以為丸，如婆羅果，以數汝等長夜生死以來所依父母，土丸既盡，所依父母其數不盡。 ^n2

比丘！眾生無始生死，長夜輪轉，不知苦之本際，其數如是。 ^n3

是故，比丘！當勤方便，斷除諸有，莫令增長，當如是學！」 ^n4

佛說此經已，諸比丘聞佛所說，歡喜奉行。^n5
