# 不正思維經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「若不正思惟者，未起貪欲蓋則起，已起貪欲蓋重生令增廣。 ^n2a

未起瞋恚、睡眠、掉悔、疑蓋則起，已起瞋恚、睡眠、掉悔、疑蓋重生令增廣。 ^n2b

未起念覺支不起，已起念覺支則退。 ^n2c

未起擇法、精進、猗、喜、定、捨覺支不起，已起擇法、精進、猗、喜、定、捨覺支則退。 ^n2d

若比丘正思惟者，未起貪欲蓋不起，已起貪欲蓋令滅。 ^n3a

未起瞋恚、睡眠、掉悔、疑蓋不起，已起瞋恚、睡眠、掉悔、疑蓋則斷。 ^n3b

未起念覺支則起，已起者重生令增廣。 ^n3c

未起擇法、精進、猗、喜、定、捨覺支則起，已起者重生令增廣。」 ^n3d

佛說此經已，諸比丘聞佛所說，歡喜奉行。^n4
