# 沙彌經

如是我聞：一時，佛住舍衛國祇樹給孤獨園。 ^n1

時有異比丘，在拘薩羅人間，住一林中。 ^n2

時有沙彌而說偈言：
云何名為常？乞食則為常。
云何為無常？僧食為無常。
云何名為直？唯因陀羅幢。
云何名為曲？曲者唯見鉤。 ^n3

時彼比丘作是念：此沙彌能說斯偈，我今何不說偈而答？即說偈言：
云何名為常？常者唯涅槃。
云何為無常？謂諸有為法。
云何名為直？謂聖八正道。
云何名為曲？曲者唯惡徑。 ^n4

時彼比丘說此偈已，默然而住。^n5
