# 健罵經

如是我聞：一時，佛住舍衛國東園鹿子母講堂。 ^n1

世尊晨朝著衣持缽，入舍衛城乞食。 ^n2

時健罵婆羅豆婆遮婆羅門，遙見世尊，作麤惡不善語，瞋罵呵責。把土坌佛，時有逆風還吹其土，反自坌身。 ^n3

爾時，世尊即說偈言：
若人無瞋恨，罵辱以加者，清淨無結垢，彼惡還歸己，猶如土坌彼，逆風還自污。 ^n4

時彼婆羅門白佛言：「悔過，瞿曇！如愚、如癡，不辯、不善，何於瞿曇面前，麤惡不善語，瞋罵呵責！」 ^n5

時婆羅門聞佛所說，歡喜隨喜，復道而去。^n6
