# 大海經

如是我聞：一時，佛在舍衛國祇樹給孤獨園。 ^n1

爾時，世尊告諸比丘言：「大海者，愚夫所說 ，非聖所說；此大小水耳。云何聖所說海？ ^n2

謂眼識色已，愛念、〔染著〕、貪樂，身、口、意業，是名為海。一切世間阿修羅眾，乃至天、人，悉於其中貪樂沉沒，如狗肚藏、如亂草蘊，此世、他世，絞結纏鎖，亦復如是。 ^n3a

耳識聲、鼻識香、舌識味、身識觸，此世、他世，絞結纏鎖，亦復如是。」 ^n3b

佛說此經已，諸比丘聞佛所說，歡喜奉行。 ^n4

如身、口、意業，如是貪、恚、癡，老、病、死，亦如是說。 ^n5

如五根三經，六根三經亦如是說。^n6
