# 四一六

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「其有修行十想者，便盡有漏，獲通作證，漸至涅槃。
云何為十？所謂白骨想、青瘀想、膖脹想、食不消想、血想、噉想、有常無常想、貪食想、死想、一切世間不可樂想。
是謂，比丘！修此十想者，得盡有漏，得至涅槃界。 ^n3

又是，比丘！十想之中，一切世間不可樂想最為第一。所以然者，其有修行不可樂想，持信奉法，此二人必越次取證。
是故，比丘！若在樹下靜處露坐，當思惟此十想。是故，比丘！當作是學！」 ^n4

爾時，諸比丘聞佛所說，歡喜奉行！^n5
