# 菩提經

如是我聞：一時，佛住迦毘羅衛國尼拘律園中。 ^n1

時有釋氏，名曰菩提，來詣佛所，稽首佛足，退坐一面，白佛言：「善哉世尊！我等快得善利，得為世尊親屬。」 ^n2

佛告菩提：「莫作是語，我得善利，得與世尊親屬！〔菩提〕！所謂善利者，於佛不壞淨，於法、僧不壞淨，聖戒成就。是故菩提！當作是學：我當於佛不壞淨，於法、僧不壞淨，聖戒成就。」 ^n3

佛說此經已，釋氏菩提聞佛所說，歡喜隨喜，作禮而去。^n4
