# 廣地經

如是我聞：一時，佛住舍衛國祇樹給孤獨園。 ^n1

時有天子，容色絕妙，於後夜時，來詣佛所，稽首佛足，退坐一面。其身光明，遍照祇樹給孤獨園。 ^n2

時彼天子而說偈言：
廣無過於地，深無踰於海，高無過須彌，大士無毘紐。 ^n3

爾時，世尊說偈答言：
廣無過於愛，深無踰於腹，高莫過憍慢，大士無勝佛。 ^n4

時彼天子復說偈言：
久見婆羅門，逮得般涅槃，一切怖已過，永超世恩愛。 ^n5

於是天子聞佛所說，歡喜隨喜，稽首佛足，即沒不現。^n6
