# 無常經

如是我聞：一時，佛住毘舍離耆婆拘摩羅樂師菴羅園。 ^n1

爾時，世尊告諸比丘：「過去、未來眼無常，況現在眼！多聞聖弟子如是觀者，不顧過去眼，不欣未來眼，於現在眼厭、不樂、離欲、〔向滅〕。 ^n2a

耳、鼻、舌、身、意，亦復如是。」 ^n2b

佛說此經已，諸比丘聞佛所說，歡喜奉行。 ^n3

如無常，苦、空、無我，亦如是說。 ^n4

如內入處四經，如是外入處──色、聲、香、味、觸、法四經，內外入處四經，亦如是說。^n5
