# 斷法經

如是我聞：一時，佛住摩拘羅山。 ^n1

時有侍者比丘，名曰羅陀。 ^n2

爾時，世尊告羅陀言：「諸所有色，若過去、若未來、若現在，若內、若外，若麤、若細，若好、若醜，若遠、若近，彼一切當觀皆是斷法，觀察斷法已，於色欲貪斷，欲貪斷已，我說心善解脫。 ^n3a

受、想、行、識，亦復如是。」 ^n3b

佛說此經已，羅陀比丘聞佛所說，歡喜奉行。 ^n4

〔如當斷，如是當知、當盡、當吐、當息、當捨，亦復如是。〕^n5
