# 界和合經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「眾生常與界俱，與界和合。 ^n2

如是廣說，乃至勝心生時與勝界俱，鄙心生時與鄙界俱。 ^n3

殺生時與殺界俱，盜、婬、妄語、飲酒心時與飲酒界俱。 ^n4a

不殺生時與不殺界俱，不盜、不婬、不妄語、不飲酒〔時〕與不飲酒界俱。 ^n4b

是故，諸比丘！當善分別種種界。」 ^n5

佛說是經已，諸比丘聞佛所說，歡喜奉行。^n6
