# 三四九

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「我今當說七神止處。汝等諦聽！善思念之。」 ^n3

諸比丘對曰：「如是，世尊！」 ^n4

是時，世尊告諸比丘：「彼云何名為七神識住處？ ^n5

所謂眾生若干種身若干種想，所謂人及天也； ^n6a

又復眾生若干種身而有一想，所謂梵迦夷天也，初出現世； ^n6b

又復眾生一身若干想，所謂光音天也； ^n6c

又復眾生一身一想，所謂遍淨天也； ^n6d

又復眾生無量空，空處天也； ^n6e

又復眾生無量識，識處天也； ^n6f

又復眾生無有處，無有處天也。 ^n6g

是謂，比丘！七識住處。我今已說七識處，諸佛世尊所可施行接度人民，今日已辦，當在閑居樹下，善修其行，勿有懈怠，此是我之教誨！」 ^n7

爾時，諸比丘聞佛所說，歡喜奉行！^n8
